Робни промет

Роба спада у обртна средства предузећа у облику ствари, коју оно набавља ради даље продаје, тј. трговине.

Трговина се обавља као трговина на велико и трговина на мало.

За разлику од трговине на велико, трговином на мало сматра се продаја робе крајњим потрошачима (купљену робу купци користе за сопствене потребе, тј. не прерађују је, нити је даље продају, већ је дефинитивно користе).

У промету на велико роба се налази у складиштима и стовариштима. Складиште је простор у којем се обавља промет робе на велико и обављају услуге: преузимања, конзервирања, чувања, сортирања, паковања, маркирања и препакивања робе за отпрему.

Стовариште је просторија или ограђени простор у којем се обавља промет робе на велико (а може и на мало).

Вредновање:

Вредности робе су:

ФАКТУРНА ЦЕНА, НАБАВНА ЦЕНА И ПРОДАЈНА ЦЕНА.

ФАКТУРНА ЦЕНА је вредност коју купац плаћа за робу. Утврђује се на основу цене која је уговорена приликом куповине робе. Ова цена садржана је у фактури а пре тога у уговору о купопродаји. Ако је фактурна цена умањена за дате рабате, попусте уопште (нето фактурна цена), фактурну цену чини износ који је купац дужан да плати продавцу за робу.

НАБАВНА ЦЕНА је збир фактурне цене и зависних трошкова набавке. У зависне трошкове набавке спадају трошкови: превоза, утовара, истовара, складиштења, манипулације робом,осигурања робе у транспорту.То су све трошкови који настају директно у поступку набавке робе.

ПРОДАЈНА ЦЕНА је цена по којој се роба продаје. Њу одређује (израчунава) трговинско предузеће или производно предузеће водећи при томе рачуна да се њоме покрије набавна вредност робе, трошкови пословања и оствари нормална зарада.

Разлика између продајне и набавне цене се назива Разлика у цени. Разлика у цени (често се употребљава израз "маржа") представља потенцијалне приходе трговинског предузећа из којих би требало да се накнаде његови трошкови пословања, а евентуални остатак би представљао остварени финансијски резултат (позитиван или негативан). Зависно од тога да ли се односи на залихе робе у стовариштима, или, пак, на продату робу, разлика у цени може бити остварена и неостварена тј. укалкулисана. Остварена разлика се односи на продату робу и она је углавном дефинитивна, тј. непроменљива. Укалкулисана тј. неостварена разлика је само потенцијална. Наиме, њен се износ може повећавати или смањити, уколико у међувремену, док се роба не прода, дође до измена њених продајних цена, а може се десити да се никад и не оствари (ако се роба не би продала).

Више је начина формирања разликеу цени:

1.слободно формирање разлике у цени-постоји код оних роба код којих трговинско предузеће тј продавац самостално, водећи се својим економским интересима, одређује продајну цену производа. Разлика у цени се одређује:-тако што трговинско предузеће на набавну вредност примени онај проценат разлике у цени који ће довести до формирања продајне цене по којој ће купци бити спремни да купују производе или-предузеће прво одреди такву (за купце прихватљиву) продајну цену а разлику у цени утврди тако што од те продајне цене одузме набавну цену;

2.маржа постоји код оних роба чију крајњу продајну цену утврђује произвођач или држава. Маржа се утврђује процентуално у односу на продајну вредност робе.

3.формирање разлике у цени у висини добијеног рабата–у ситуацији када добављач одлучује о продајној цени робе он може одобрити рабат у облику попуста и његова висина не утиче на продајну цену. Наиме, овај рабат се директно евидентира на рачуну укалкулисане разлике у цени, док се добијени рабат у ситуацији када добављач не одлучује о продајној цени не евидентира ни на једном рачуну (тада је он само одбитна ставка у фактури да би се дошло до нето фактурне цeне

Поступак за формирање цене робе назива се калкулација. Калкулација је уједно и књиговодствени документ у коме су наведене ставке из којих се састоји вредност робе. Калкулација се обавезно саставља приликом набавке робе, и то понаособ за сваку набавку.

3) Промене код трговачке робе могу бити вредносне и количинске и то у облику повећања и смањења.

Најчешће промене повећањасу:

1.набавка робе, код које се могу појавити следеће ситуације:

-набавка једне врсте робе или више врста роба,-набавка робе од домаћих произвођача или увозом,-набавка без постојања директних зависних трошкова набавке и са директним зависним трошковима набавке,-директни зависни трошкови набавке су исказани у фактурама и обрачунима добављача или се ради о директним зависним трошковима набавке у облику услуга појединих организационих делова предузећа (интерне услуге),2.нивелација цена навише,3.повраћај робе од стране купца,4.вишкови.Најчешће промене смањењасу:1.продаја робе,2.нивелација продајних цена наниже,3.мањкови,4.кало, растур, квар, лом,5.враћање робе добављачу.На овом месту нећемо шире објашњавати ове промене јер су различите у зависности од тога где се роба налази: у магацину, стоваришту, складишту или малопродајном објекту.4)Документа:Најчешћа документаза књижење промена залиха робе су:-пријемница и калкулација продајне цене,-фактура добављача,-отпремница и фактура за купца,-нивелација продајних цена робе,-обрачуни разлике у цени и пореза садржаног у продатој роби,-признанице и налозиза наплату за уплату пазара.