**Zadatak 1**

**Tema: Platni promet preduzeća - likvidatura**

Data vam je prezentacija koja objašnjava koncepte domena. Domenski model koji možete koristiti kao osnovu je dat uz zadatak (pogledati u folderu).

**Kratak opis dela bitnog za zadatak:**

Preduzeće izdaje fakture za prodatu robu ili usluge svojim poslovnim partnernima. Takođe, preduzeće dobija fakture za kupljenu robu ili usluge svojih poslovnih partnera. Da bi poslovni partner platio fakturu, **uplaćuje** novac na bankovni račun preduzeća. Da bi preduzeće platilo fakturu, **uplaćuje** novac na bankovni račun poslovnog partnera.

Banka šalje obaveštenje preduzeću u vidu izvoda **dnevnog stanja**. Dnevno stanje sadrži informacije o transakcijama (stavkama izvoda, nalozi). Glavna funkcionalnost koju će biti potrebno implementirati jeste evidencija preduzeća o naplaćenim i isplaćenim fakturama.

Jednu stavku izvoda je moguće upariti sa više faktura. Takođe, jednu fakturu je moguće upariti sa više različitih stavki izvoda. Kako bi se omogućilo **ručno** zatvaranje faktura stavkama izvoda, trebalo bi omogućiti korisniku da kaže koja suma stavke izvoda se koristi za plaćanje konkretne fakture. Zbirni podatak o tome koliko je sredstava uplaćeno za jednu fakturu je moguće čuvati na samoj fakturi (što bi bila kontrolisana redundansa). O istom bi trebalo voditi računa i na strani stavke izvoda dnevnog stanja. Uz to, trebalo bi omogućiti i **automatsko** zatvaranje fakture tamo gde poziv na broj naloga odgovara broju fakture.

**Potrebno je:**

* Napraviti Wireframe dijagram (skicu) stranice
  + Na kojoj se uparuje stavka izvoda dnevnog stanja (nalog) sa fakturom;
  + Na kojoj se prikazuju dnevna stanja sa pridruženim stavkama (nalozima).
* Kreirati domenski model aplikacije tako da podrži ove funkcionalnosti. Voditi računa o validaciji, kardinalitetima, zabrani brisanja i kaskadnom brisanju.
* Prodiskutovati sa asistentom o tome da li je to dobra osnova za dalji rad.
* Napraviti korisnički interfejs na osnovu wireframe dijagrama. Ostale stranice izgenerisati.
* Dodati potrebne microflow-ove koji izvršavaju logiku opisanih funkcionalnosti.

**Smernice**:

Aplikacija se radi u Mendix alatu. Pri tome, potrebno je omogućiti online services i dodati asistenta kao kolaboratora (*business engineer* uloga). Upišite link ka sprinteru na sledećem dokumentu: (()). U redovnim intervalima ispratite rad komitovanjem. O bezbednosnim aspektima aplikacije ne morate voditi računa. Detalji zadatka su opisani na vežbama koje su ispraćene prezentacijom koju možete konsultovati. Domenski model je takođe moguće naći u istim materijalima. Za sve nedoumice koje nisu objašnjene u materijalima se možete obratiti asistentu.