## Zadatak – Magacinsko poslovanje

Trgovinsko preduzeće vodi računa o zalihama robe u magacinima. Preduzeće poseduje **magacine** koji su u njihovom posedu. Zaposleni unose **prometne dokumente** (tipa primke, otpremnice i međumagacinskog poslovanja) sa stavkama primljene/otpremljene/prenete **robe**. Sumarna informacija o trenutnim zalihama robe u magacinu je predstavljena u **robnoj kartici** sa svojom **analitikom**. Glavne funkcionalnosti za implementiranje su održavanje informacionog sistema prethodno opisanih entiteta, kao i ažuriranje stanja robne kartice izazvano **knjiženjem** i **storniranjem** prometnih dokumenata.

Podatke u robnoj kartici nije moguće ručno menjati, već se oni ažuriraju isključivo preko akcija knjiženja i storniranja prometnih dokumenata, koje pokreću kreiranje novog **prometa robne kartice** unutar njene analitike. Unutar prometa robne kartice se čuvaju podaci o izvršenoj transakciji koja će promeniti sumarne podatke unutar same robne kartice (količina, vrednost, cena robe). Robnu karticu takođe nije moguće ručno kreirati, već je potrebno obezbediti da ona postoji za svaku kombinaciju robe, magacina i (nezaključene) poslovne godine. Knjiženje i storniranje prometnih dokumenata je moguće izvesti samo jedanput, i storniranje dokumenata ne briše dokument niti rezultujuće promete robne kartice, već unosi novi promet u analitiku robne kartice sa **negativnim** predznakom. Potrebno je takođe obezbediti intuitivan pregled dokumenata i kartice unutar aplikacije, prikazom stavki/analitike unutar forme za promenu povezanih entiteta.

**Potrebno je:**

* Napraviti Wireframe dijagram (skicu) stranice:
  + Na kojoj se prikazuje robna kartica zajedno sa analitikom;
  + Na kojoj se prikazuje prometni dokument sa stavkama.
* Kreirati domenski model aplikacije tako da podrži ove funkcionalnosti. Voditi računa o validaciji, kardinalitetima, zabrani brisanja i kaskadnom brisanju.
* Prodiskutovati sa asistentom o tome da li je to dobra osnova za dalji rad.
* Napraviti korisnički interfejs na osnovu wireframe dijagrama. Ostale stranice izgenerisati i modifikovati po potrebni korisničkog interfejsa.
* Dodati potrebne microflow-ove koji izvršavaju logiku opisanih funkcionalnosti.

**Smernice**:

Aplikacija se radi u Mendix alatu. Pri tome, potrebno je omogućiti online services i dodati asistenta kao kolaboratora (*business engineer* uloga). Upišite link ka sprinteru na sledećem dokumentu: (()). U redovnim intervalima ispratite rad komitovanjem. O bezbednosnim aspektima aplikacije ne morate voditi računa. Detalji zadatka su opisani na vežbama koje su ispraćene prezentacijom koju možete konsultovati. Domenski model je takođe moguće naći u istim materijalima. Za sve nedoumice koje nisu objašnjene u materijalima se možete obratiti asistentu.