## Zadatak – Nabavka

Preduzeće sadrži sistem koji će koordinisati nabavku zaliha. Različiti **radnici** preduzeća šalju **zahteve za nabavku robe** koji će biti čuvani u ovoj aplikaciji. Aplikacija takođe sadrži **poslovne partnere** kao i **robu** koju je moguće nabaviti od njih. Potrebno je omogućiti korisnicima da generišu **planove za nabavku** od nekompletiranih zahteva za nabavku, gde će biti moguće pregledati i ručno menjati dati plan. Planovi za nabavku se potom čuvaju unutar informacionog sistema, i mogu se **kompletirati** nakon čega postoji konačna **faktura** i **primka** vezana za datu transakciju sa poslovnim partnerom.

Moguće je kreirati zahteve za nabavku robe koji sadrže robu i potrebnu količinu, kao i potreban datum isporuke. Prilikom kreiranja planova nabavke, potrebno je omogućiti prikaz i korišćenje zahteva za nabavku, kao i izbor poslovnog partnera koji će biti kontaktiran za tu transakciju. Sistem je takođe sposoban da **predloži** nekog od poslovnih partnera za nabavku robe, uzimajući u obzir **cenu nabavke** i **moguć rok isporuke**. Potrebno je omogućiti što bolju formu za ispunjavanje ovog uslova, koji će prikazivati što više potrebnih informacija korisniku (kao što su cene, rokovi isporuke, potencijalni partneri, zahtevane količine robe itd.) bez zahteva za komplikovanu navigaciju kroz aplikaciju. Nakon kreiranja planova nabavke, oni se čuvaju unutar sistema i moguće ih je kompletirati, što će kreirati fakturu i primku na osnovu njega. Prilikom kreiranja i kompletiranja planova nabavke, potrebno je sačuvati informaciju o **statusu zahteva za nabavku** (da li je planiran/ispunjen?), i omogućiti laku navigaciju za **pregled** dokumenata u kojima je zahtev korišćen/kompletiran.

**Potrebno je:**

* Napraviti Wireframe dijagram (skicu) stranice:
  + Na kojoj se prikazuje kreiranje planova nabavke.
  + Na kojoj se prikazuje primka.
* Kreirati domenski model aplikacije tako da podrži ove funkcionalnosti. Voditi računa o validaciji, kardinalitetima, zabrani brisanja i kaskadnom brisanju.
* Prodiskutovati sa asistentom o tome da li je to dobra osnova za dalji rad.
* Napraviti korisnički interfejs na osnovu wireframe dijagrama. Ostale stranice izgenerisati i modifikovati po potrebni korisničkog interfejsa.
* Dodati potrebne microflow-ove koji izvršavaju logiku opisanih funkcionalnosti.

**Smernice**:

Aplikacija se radi u Mendix alatu. Pri tome, potrebno je omogućiti online services i dodati asistenta kao kolaboratora (*business engineer* uloga). Upišite link ka sprinteru na sledećem dokumentu: (()). U redovnim intervalima ispratite rad komitovanjem. O bezbednosnim aspektima aplikacije ne morate voditi računa. Detalji zadatka su opisani na vežbama koje su ispraćene prezentacijom koju možete konsultovati. Domenski model je takođe moguće naći u istim materijalima. Za sve nedoumice koje nisu objašnjene u materijalima se možete obratiti asistentu.