**Zadatak 1**

**Tema: Prodaja**

Data vam je prezentacija koja objašnjava koncepte domena. Domenski model koji možete koristiti kao osnovu je dat uz zadatak (pogledati u folderu).

**Kratak opis dela bitnog za zadatak:**

Preduzeće se bavi prodajom robe ili usluga poslovnim partnerima. Ta delatnost uključuje više dokumenata. **Cenovnik** definiše cenu svake robe ili usluge koju preduzeće nudi u nekom vremenskom periodu. **Narudžbenicom** poslovni partner saopštava koju robu ili usluge naručuje, i u kojoj količini. **Faktura koju** preduzeće izdaje definiše tačno šta je i za koliko prodato.

Zadatak je napraviti aplikaciju za prodaju koja omogućava sledeći tok. Preduzeće definiše cenovnik za robu ili usluge koje nudi, gde je datumom početka važenja definisano od kada se on koristi. Cenovnik je moguće kopirati, pri čemu je moguće definisati procentualno uvećanje (ili umanjenje) cene.

Zatim, trebalo bi omogućiti kreiranje narudžbenice. Prodavac pregleda datu narudžbenicu, i, u slučaju da su svi preduslovi zadovoljeni, za narudžbenicu izdaje fakturu. Faktura uključuje i informacije ceni i o PDV-u pojedinačnih stavki, ukupnu osnovicu i obračunat ukupni PDV, te ukupni iznos. Uz to, automatski se kreira otpremnica.

**Potrebno je:**

* Napraviti Wireframe dijagram (skicu) stranice
  + Na kojoj se definiše cenovnik (uz mogućnost kopiranja);
  + Na kojoj se kreira narudžbenica (ili *upload*-uje), te se omogućava generisanje fakture;
  + Na kojoj se pruža uvid u fakture sa stavkama i omogućava njeno štampanje u PDF.
* Kreirati domenski model aplikacije tako da podrži ove funkcionalnosti. Voditi računa o validaciji, kardinalitetima, zabrani brisanja i kaskadnom brisanju.
* Prodiskutovati sa asistentom o tome da li je to dobra osnova za dalji rad.
* Napraviti korisnički interfejs na osnovu wireframe dijagrama. Ostale stranice izgenerisati.
* Dodati potrebne microflow-ove koji izvršavaju logiku opisanih funkcionalnosti.

**Smernice**:

Aplikacija se radi u Mendix alatu. Pri tome, potrebno je omogućiti online services i dodati asistenta kao kolaboratora (*business engineer* uloga). Upišite link ka sprinteru na sledećem dokumentu: (()). U redovnim intervalima ispratite rad komitovanjem. O bezbednosnim aspektima aplikacije ne morate voditi računa. Detalji zadatka su opisani na vežbama koje su ispraćene prezentacijom koju možete konsultovati. Domenski model je takođe moguće naći u istim materijalima. Za sve nedoumice koje nisu objašnjene u materijalima se možete obratiti asistentu.